作者:湯舜民
標題:梁州・龍腦香生瑞靄，蝦鬚簾卷斜陽。動芳情多為憑欄望。翠柳黃鸝個個，
內容:青天白鷺行行；錦纜牙檣簇簇，金沙流水茫茫。但凝眸漸覺彷徨，忽縈懷又索包藏。鎖魂橋芳草地幾度離別，折柳亭拂塵會幾場宴賞，落花天殘燈夜幾樣思量。話長，意長。止不過弱紅嬌黛相偎傍，醞釀出雨雲況。可知道宋玉當年為發揚，賦作《高唐》。